**Managua** je glavni i najveći grad Nikaragve od 1,047,286 i općina od 1,058,191 stanovnika na zapadu Nikaragve u Departmanu Managua..

Geografske karakteristike
-------------------------

Managua se prostire duž jugoistočne obale Jezera Managua, u pojasu brojnih malih kraterskih jezera.
Kako leži na nadmorskoj visini od samo 50 metara jedan je od najvrućijih glavnih gradova Centralne Amerike.

Centar grada

Historija
---------

Za vrijeme španjolske kolonijalne vlasti Managua je egzistirala kao indijansko naselje, u sjeni nedalekih španjolskih gradova Leóna i Granade. 
Ipak je toliko narasla da je status grada dobila 1846.

Veliko rivalstvo između Leóna i Granade i stalni sukobi doveli su do toga da je u februaru 1852. dekretom postavljena za glavni grad.
Od 1875. kad je osnovan Departman Managua je i njegov administrativni centar.

Velik dio Manague je obnovljen nakon 1931. godine, kada su ga opustošili potres i požar. Nakon još jednog razornog potresa 1972. godine, poslovni dio je obnovljen 10 km (južno i zapadno) od nekadašnjeg centra grada.

U periodu 1978.-1979. bio je poprište demonstracija, štrajkova protiv vlade Anastasia Somoze Debaylea i teških borbi, naročito u sirotinjskim kvartovima utvrdama Sandinista.

Znamenitosti i obrazovanje
--------------------------

Kako je često stradao nema historijskih znamenitosti, njegove najveće atrakcije su Park Darío, spomenik pjesniku Rubénu Daríu, Nacionalna palača, katedrala iz 20. vijeka, spomenik osnivaču Sandinista Carlosu Fonseci i Toranj demokracije.

Od 1952. kad je osnovan Univerzitet Managua (današnji Nacionalni univerzitet Nikaragve) postao je grad studenata. Nakon tog je 1961. osnovan Centralnoamerički univerzitet, 1968. Politehnički univerzitet Nikaragva (status od 1976.), Nacionalni inženjerski univerzitet (1983.), Američko univerzitet (1992.) i Katolički univerzitet (1992.).

Privreda i transport
--------------------

Managua je grad prehrambene, drvne, metalurške i tekstilne industrije pored tog ima i veliku refineriju nafte.
U poljoprivrednoj okolici uzgaja se kava, kukuruz i pamuk.

Kako se nalazi na trasi Panameričkog autoputa povezan je sa gradovima Centralne i Sjeverne Amerike.
Željeznicom i autoputevima povezan je sa pacifičkom lukom Corinto
i gradovima León i Granada. 
Managua ima i Internacionalni aerodrom (IATA: **MGA**, CAO: **MNMG**).

Izvori
------

1. 1 2 3 4  „*Managua in Managua*" (engleski). City population. Pristupljeno 6.4.2023.
2. 1 2 3 4  „*Managua in Managua*" (engleski). City population. Pristupljeno 6.4.2023.
3. 1 2 3 4 5 6 7 8 9  „Managua" (engleski). Encyclopaedia Britannica. Pristupljeno 6.4.2023.
4. 1 2 3  „*Historia de Managua*" (španjolski). Alcaldía de Managua. Pristupljeno 6.4.2023.

Vanjske veze
------------

***Managua*** na Wikimedijinoj ostavi

* *Alcaldía de Managua* (službene stranice) ()
* *Municipio de Managua* ()

| * p
* r
* u
Glavni gradovi u Sjevernoj Americi |
| --- |
| Države | Sveti Kristofor i Nevis Baster • Belize Belmopan • Barbados Bridžtaun • Sjedinjene Američke Države Vašington • Gvatemala Gvatemala • Sveta Lucija Kastri • Jamajka Kingston • Sveti Vincent i Grenadini Kingstaun • Nikaragva Managua • Meksiko Meksiko Siti • Bahami Nasau • Kanada Otava • Panama Panama • Trinidad i Tobago Port ov Spejn • Haiti Port o Prens • Dominika Rozo • Salvador San Salvador • Kostarika San Hose • Dominikanska Republika Santo Domingo • Antigva i Barbuda Sent Džons • Grenada Sent Džordžiz • Honduras Tegusigalpa • Kuba Havana |
| Zavisneteritorije | Francuska Bas Ter • Angvila Vali • Curaçao Vilemstad • Francuska Gustavija • Turks i Caicos Kobern Taun • Francuska Marigo • Grenland Nuk • Aruba Oranjestad • Montserrat Plimut • Britanski Djevičanski otoci Roud Taun • Portoriko San Huan • Francuska Saint-Pierre • Sint Maarten Filipsburg • Francuska For de Frans • Bermuda Hamilton • Kajmanski otoci Džordžtaun • Američki Djevičanski otoci Šarlota Amalija |